AMMUD deg tɣunam i d-iberrun i tamemt d wudi ; ssawḍen armi ur neccden ara akk ɣef wučči n uɣrum n ugercal i (d)asen-id-tettak tmeṭṭut n baba-tsen. Lal n uxxam iɣilen tfukk lexṣem i tesεa d yirbiben-is, tuɣal tewhem, tebrassem."Amek, i tenna i yiman-is, kkseɣ-asen tafunast i asen-id-teǧǧa yemma-tsen, sserwaɣ-asen aɣrum n ugercal, meεns seg wass ɣer wass rennun deg ccbaḥa d tezweɣ! ! Yelli umi ttakkeɣ ala ayen yelhan, tettuɣal d tawraɣt am lemṛar. Amek ara xedmeɣ i warrac-a?" Dɣa azekka-nni tnebbeh ɣef yelli-s :" Azekka , ddu yid-sen, ayen xedmen xdem-it ula d kemmi!"